Gázolt a metró a Határ úti megállónál
Gázolt a 3-as metró a fővárosban, a Határ úti megállónál péntek délután; a Nagyvárad tér és Kőbánya-Kispest megálló között pótlóbuszok közlekednek - közölte a BKV fődiszpécsere.
Súlyos sérüléseket szenvedett az a férfi, aki egy metrószerelvény elé zuhant a Határ úti megállóban - értesült a HavariaPress. Pénteken délután 3 óra körül történt a gázolás a 3-as metró Határ úti megállójában, a Deák tér felé vezető oldalon. Eddig tisztázatlan körülmények közt a vágányok közötti mentőárokba zuhant az egyik utas. A férfit a tűzoltók szabadították ki az állomásra érkezett szerelvény alól. A mentők a férfit - az elsõdleges információk szerint - súlyos sérülésekkel szállították kórházba. A mentés alatt buszokkal szállítja az utasokat a BKV Kõbánya-Kispest és a Nagyvárad tér közötti szakaszon.